Čierny Feld

Čierny Feld je prirodzené jazero, súčasťou Prírodnej rezervácie Šmolzie, na Záhorí, v okrese Malacky, v katastrálnom území obcí Jakubov a Suchohrad. Jazero sa nachádza na okraji jaseňovo-brestovo-jelšového lesa, v prírodnej rezervácii Šmolzie, v blízkosti koryta Maliny (cca 50 metrov). Je to prírodné jazero, nižinného charakteru, s bahnitým dnom a okolím, o maximálnej hĺbke 3 metre. Jeho celková plocha je 6 295 m² , priemerná hĺbka asi meter, najširšie miesto široké 22 metrov a najdlhší úsek je dlhý 436 metrov. Rozprestiera sa na hranici lesa a močarinovej lúky, nadpolovičnou väčšinou v Jakubovskom katastri. Jazero (ako aj jeho okolie) je bohaté na výskyt bobra vodného, rôznych bahenných vtákov, bezstavovcov, kaprov a rôznych iných živočíchov a húb. Je obohnané po celom obvode tŕstim a pálkami, na jeho hladine rastie žaburinka menšia. Neďaleko jazera sa nachádza chatová oblasť Feld. Použitá literatúra ŠIMEK, Ján. Jakubov: Od minulosti k dnešku. Jakubov: Obec Jakubov, 2012. 303 s. ISBN 978-80-971174-6-7. Natura 2000, zoznam CHVÚ Maloplošné CHA, Šmolzie Archivované 2019-05-14 na Wayback Machine Satelitná mapa[nefunkčný odkaz]